Тӧвся Олимпиада ворсӧмъяс (2018)

Тӧвся Олимпиада ворсӧмъяс (2018) (, , официальнӧй ним XXIII тӧвся Олимпиада ворсӧмъяс) — войтыркостса спорт чукӧртчӧм, коді лоас Пхёнчханын (Корея) 2018 воӧ урасьӧм тӧлысь 9-ӧдзсянь урасьӧм тӧлысь 25-ӧд лунӧдз. 

 Кар бӧрйӧм 
 История 
Олимпиада вылӧ ассьыныс спортсменъясӧс ыстӧмаӧсь 92 страна. Ворсӧмъяслӧн талисман — Сухоран тигрпи, Паралимпиада ворсӧмъяслӧн — Пандаби ошпи.

Олимпиада ворсӧмлӧн би эстафета пансьӧма 2017-ӧд вося йирым тӧлысь 24-ӧд лунсянь Грециясянь. Медводдзаӧн факелӧн котӧртӧма Грецияысь лызьӧн котралысь Апостолос Ангелис, коді вуджӧдӧма эстафетасӧ Лунвыв Кореяысь футболӧн ворсысь Пак Чжи Сунлы. Факелӧн странаті котӧртӧма 7 500 морт, би пыралӧма 17 карӧ да провинцияӧ. Маршрутлӧн кузьтаыс — 2018 километр.

Тӧвся Олимпиадаын ордйысисны 7 спорт сикасын да 15 спорт дисциплинаын:
 конькиӧн котралан куим сикас — фигурнӧя ислалӧм, конькиӧн котралан спорт да шорт-трек;
 лыжиӧн котралан квайт сикас — горнолыжнӧй спорт, лыжи спорт, фристайл, лыжнӧй двоеборье, трамплинсянь чеччалӧм да сноуборд;
 бобслейын кык сикас — бобслей да скелетон.
 а сідзжӧ: биатлон, кёрлинг, хоккей да даддя спорт.

Войтыркостса олимпиада комитет ворсӧмъясӧ пыртӧма 6 выль дисциплина: Сноубордын — «биг-эйр» (айловъяс да аньяс); Конькиӧн котралӧмын — масс-старт (айловъяс да аньяс); Кёрлингын — «Дабл-микст»; Горнолыжнӧй спортын — «командаа ордйысьӧм».

Олимпиада комитет бырӧдӧма кык дисциплина: сноубордын параллельнӧй слалом (айловъяс да аньяс). Пхенчханын ордйысьӧмаӧсь 102 комплект медаль вӧсна.

Квайт страна тӧвся ворсӧмъясӧ пырӧдчӧма медводдзаысь: Косово Республика, Малайзия, Нигерия, Сингапур, Эквадор да Эритрия.

 Россия Олимпиадаын 
Сы бӧрын, кыдзи Россияӧс мыждісны допингӧн вӧдитчӧмысь, Пхёнчханӧ мунісны 169 спортсмен, кодъяс петкӧдчисны 15 спорт сикасын. Найӧ петкӧдчисны «Россияысь олимпиадаса спортсменъяс» статусын.

 Коми му Олимпиадаын 
Тӧвся Олимпиада вылӧ веськалісны Комиысь вит спортсмен: лызьӧн котралысьяс Алексей Виценко да Юлия Белорукова, конькиӧн ислалысь Дмитрий Алиев да коккейысь ворсысьяс Лиана Ганеева да Фануза Кадирова.Республику Коми на Олимпиаде-2018 представят пять спортсменов // «Комиинформ» юӧр сетан агентство (2018.01.25 лун; рочӧн) Лызьӧн нӧшта кык котралысь — Станислав Волженцев да Ольга Царёва — допингӧн вӧдитчӧмын мыждӧмысь эз веськавны Кореяӧ.

 Медальяс юклӧм 
 Страна Зарни Эзысь Ыргӧн СтавнасНорвегия14141139Германия1410731Канада1181029АӦШ98623Нидерландъяс86620Швеция76114Лунвыв Корея58417Швейцария56415Франция54615Австрия53614Япония45413Италия32510Россияса спортсменъяс26917Чехия2237Беларусь2103Китай1629Словакия1203Финляндия1146Ыджыд Британия1056Польша1012Венгрия1001Украина1001Австралия0213Словения0112Бельгия0101Испания0022Выль Зеландия0022Казахстан0011Латвия0011Лихтенштейн0011СТАВНАС103102102307

 Ӧшмӧсъяс 
 Ыстӧдъяс 

Категория:Олимпиада ворсӧмъяс
Категория:Тӧвся Олимпиада ворсӧмъяс